joelniklaus/EU_Wikipedias huggingface dataset:
Pimeä metsä

Pimeä metsä (Into the Woods) on James Lapinen librettoon perustuva, Stephen Sondheimin säveltämä ja sanoittama musikaali, joka tuli ensi-iltaan New Yorkin Broadwayllä 1987. Sitä ennen se kantaesitettiin San Diegon Old Globe Theaterissa edellisenä vuonna. Se sai Tony-palkinnot parhaasta käsikirjoituksesta, musiikista ja naisroolista musikaalissa (Joanna Gleason).

Tarina sekoittaa ja yhdistelee monia Grimmin veljesten satuja, etenkin Punahilkkaa, Tuhkimoa, Tähkäpäätä sekä Jaakkoa ja pavunvartta. Lapine ja Sondheim sanovat saaneensa innoitusta teokseen myös Bruno Bettelheimin tietoteoksesta Satujen lumous: Merkitys ja arvo (1975).

Tuotantoja
Musikaalia on esitetty erityisesti englanninkielisinä versioina (Into the Woods) eri puolilla maailmaa. Musikaali toteutettiin Turun kaupunginteatterissa vuonna 2003 nimellä Pimeä metsä Mikko Koivusalon suomentamana ja Tiina Brännaren ohjaamana. Rooleissa nähtiin muiden muassa Sinikka Sokka (noita), Jaana Järvinen (äiti), Anu Hälvä (Tuhkimo), Kirsi Tarvainen (leipurin vaimo) ja Juha-Pekka Mikkola (Jaakko). Tammikuussa 2012 Pimeän metsän toteutti Tiirismaan lukio Lahdessa.

Musikaalista julkaistuja tallenteita
RCA julkaisi vuoden 1987 alkuperäisen Broadway-tuotannon musiikkialbumina 1990 ja vuoden 1991 Lontoon-tuotannon vuonna 1991. Vuoden 1991 Broadway-tuotanto tallennettiin DVD-levylle, jonka julkaisi Image Entertainment. Vuoden 2002 uusintatuotannosta Broadwayllä julkaisi musiikkialbumin Nonesuch-levymerkki samana vuonna.

Vuonna 2014 sai ensi-iltansa musikaalin elokuvasovitus Into the Woods, jonka ohjasi Rob Marshall James Lapinen käsikirjoituksesta.

Lähteet

Aiheesta muualla 

Yhdysvaltalaiset musikaalit
Koillismaan Osuuskauppa

Koillismaan Osuuskauppa on Koillismaan alueella toimiva S-ryhmän alueosuuskauppa, joka on perustettu vuonna 1906. Nykymuodossaan osuuskauppa on toiminut vuodesta 1985, jolloin alueosuuskauppa Koillismaa muodostettiin Kuusamon, Taivalkosken ja Koilliskuntain osuuskauppojen fuusiossa. Koilliskuntain Osuuskaupan kotipaikka oli Kemijärvellä ja se toimi Itä-Lapissa.

Koillismaan toimialueena ovat Itä-Lapin ja Koillismaan seutukunnat eli Kuusamo, Kemijärvi, Taivalkoski, Posio, Salla, Savukoski ja Pelkosenniemi.  Maantieteellisesti laajan toimialueensa harvasta asutuksesta johtuen Koillismaa on liikevaihdoltaan, henkilöstöltään ja asiakaomistajien määrältään pienimpiä osuuskauppoja Suomessa.

Toimipaikkoja  

Prisma
Kuusamo
ABC
ABC Ahola Posio
ABC Erätuli Salla
ABC Ruka
ABC Käylä Kuusamo
ABC Taivalkoski
Lähi-ABC Kemijärvi
Lähi-ABC Kuusamo

S-market
Ahola Posio
Erätuli Salla
Joki-Jussi Taivalkoski
Ruka
Uitto Kemijärvi

Sale
Kuusamo
Käylä
Savukoski

Rautakaupat
S-Rauta Kuusamo
Autokaupat
Koillismaan Auto
Kosmetiikkaliikkeet
Beauty Shop Kuusamo

Lähteet 

Alueosuuskaupat
Kuusamo
Pohjois-Pohjanmaa
Lapin maakunta
Oleksandr Usyk

Oleksandr Oleksandrovytš Usyk (, s. 17. tammikuuta 1987 Simferopol, Ukrainan SNT) on ukrainalainen ammattilaisnyrkkeilijä, entinen amatöörinyrkkeilijä ja olympiavoittaja vuoden 2012 kesäolympialaisissa.

Usyk on 191-senttinen ja 98,5 kilon painoinen. Hän otteli aiemmin alemmassa raskaassa sarjassa ja hallitsi lopulta kaikkien valtaliittojen eli WBA:n, WBO:n, WBC:n ja IBF:n mestaruusvöitä sekä Ring Magazine -vyötä.

Usyk debytoi raskaassa sarjassa Chazz Witherspoonia vastaan 2019 voittaen ottelun keskeytyksellä. Brittiläisen hallitsevan raskaansarjan mestarin Anthony Joshuan kanssa hän otteli 25. syyskuuta 2021. Ottelu kesti täydet 12 erää. Ottelussa Usyk pääosin hallitsi kehätapahtumia ja voitti ottelun yksimielisellä tuomaripäätöksellä pistein 112–117, 113–115, 112–116, lyöden Joshuan lähes keskeytyskuntoon viimeisessä erässä. Näin Usyk nousi uudeksi raskaansarjan hallitsevaksi mestariksi ja vei Joshuan WBA-, WBO- ja IBF -mestaruudet. Heidän on määrä kohdata uusintaottelussa elokuussa 2022 Saudi-Arabian Jeddassa, koska Ukrainassa ei voi otella Ukrainan sodan vuoksi.

Ura 
Usyk voitti olympiakultaa raskassarjassa vuoden 2012 kesäolympialaisista Lontoossa. Vuoden 2008 kesäolympialaisissa Pekingissä 2008 Usyk oli raskaansarjan viides. MM-kilpailuista Usykilla on kulta vuodelta 2011 ja pronssi vuodelta 2009. EM-kilpailuista Usykilla on niin ikään kultaa ja pronssia.

Usyk siirtyi ammattilaiseksi vuonna 2013. Ensimmäisen ottelunsa Usyk otteli syyskuussa 2013 Meksikon Felipe Romeroa vastaan voittaen tuon ottelun teknisellä tyrmäyksellä. Usyk voitti WBO-liiton mestaruuden alemmassa raskaassa sarjassa hajaäänituomiolla puolalaiselta Krzysztof Glowackilta 17. syyskuuta 2016.

Ammattilaisnyrkkeilytilasto

Lähteet

Aiheesta muualla 

Ukrainalaiset nyrkkeilijät
Ukrainalaiset olympiavoittajat
Vuonna 1987 syntyneet
Elävät henkilöt
Samuel Umtiti

Samuel Yves Um Titi tunnetaan nimellä Samuel Umtiti (s. 14. marraskuuta 1993 Yaoundé) on kamerunilais-ranskalainen jalkapalloilija. Hänen pelipaikkansa on keskuspuolustaja. Umtiti edustaa Espanjan pääsarjassa Primera Divisiónissä pelaavaa FC Barcelonaa.

Seurajoukkueura 
Umtiti nostettiin Lyonin junioreista seuran B-joukkueeseen kesällä 2010 ja edustusjoukkueeseen seuraavana kesänä. Ensiesiintymisensä Ligue 1:ssä hän teki 14. tammikuuta 2012, kun Lyon hävisi vieraissa Montpellier’lle 0–1. Ensimmäisestä ottelustaan lähtien Umtiti kuului Lyonin runkopelaajiin. Hän pelasi kauden 2011–2012 kevätpuoliskolla yhteensä 12 sarjaottelua, ja seuraavien neljän kauden aikana yhteensä 119 sarjaottelua. Umtiti voitti Lyonissa Ranskan cupin kaudella 2011–2012 ja Trophée des Championsin vuonna 2012 sekä saavuttanut kaksi toista sijaa Ranskan liigacupissa (2011–2012, 2013–2014). 

Heinäkuussa 2016 Umtiti teki viiden vuoden sopimuksen FC Barcelonan kanssa. Hän pelasi avauskokoonpanossa heti kauden 2016–2017 ensimmäisessä sarjaottelussa Real Betisiä vastaan. Kahden ensimmäisen Barcelona-kautensa aikana hän on pelannut kaikkiaan 50 Primera Divisiónin ottelua. Hän on voittanut Espanjan-mestaruuden kaudella 2017–2018, Espanjan cupin 2016–2017 ja 2017–2018 sekä Espanjan supercupin 2016.

Maajoukkueura 
Maajoukkuetasolla Umtiti on edustanut Ranskaa kaikissa juniori-ikäluokissa alle 17-vuotiaista alle 21-vuotiaisiin. Hän oli voittamassa alle 20-vuotiaiden maailmanmestaruutta Turkissa 2013.

Umtiti valittiin Ranskan jalkapallomaajoukkueeseen ensimmäisen kerran ystävyysotteluun Kamerunia vastaan toukokuussa 2016. Hän ei kuitenkaan pelannut ottelussa. Ensimmäisen maaottelunsa hän pelasi saman vuoden EM-kilpailujen puolivälieräottelussa Islantia vastaan. Hän pelasi täydet minuutit kisojen kolmessa viimeisessä ottelussa mukaan lukien tappiollinen loppuottelu Portugalia vastaan.

Umtiti teki ensimmäisen maaottelumaalinsa ystävyysottelussa Englantia vastaan kesäkuussa 2017. Hän kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän pelasi kaikki ottelut kokonaisuudessaan pois lukien alkulohkon ottelu Tanskaa vastaan, jonka hän istui penkillä.

Saavutukset 

Lyon:
 Ranskan cup: 2011–2012
 Ranskan liigacup: toinen sija 2011–2012, 2013–2014
 Trophée des Champions: 2012–2013
Barcelona
 Primera División: 2017–2018
 Espanjan cup: 2016–2017, 2017–2018
 Supercopa de España: 2016

Ranskan maajoukkue:
 MM-kilpailut: kultaa 2018
 Alle 20-vuotiaiden MM-kilpailut: kultaa 2013
 EM-kilpailut: hopeaa 2016

Lähteet

Aiheesta muualla 

Ranskalaiset jalkapalloilijat
Vuonna 1993 syntyneet
Elävät henkilöt
Laulu meille kahdelle

Laulu meille kahdelle on vuonna 1984 ilmestynyt Yön kolmas single. Kappale julkaistiin myös yhtyeen toisella albumilla Nuorallatanssija. Singlen B-puolella on Jussi Hakulisen laulama kappale Syödään, juodaan ja rakastellaan, jonka studioversiota ei ole myöhemmin julkaistu muualla kuin vuoden 1998 kokoelma-albumilla Yön pimeä puoli. Kappaleen liveversio on mukana levyllä ...ja tapahtui niinä päivinä (1984). 

Single äänitettiin maaliskuussa 1984, kun yhtye oli juuri noussut listojen kärkeen marraskuussa julkaistun esikoisalbuminsa Varietee myötä. Se nousi listoille heti ilmestyttyään toukokuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 5 ja Suosikin listalla sijalla 8.

Suvi Teräsniska on tehnyt singlen nimikappaleesta version albumilleen Hän tanssi kanssa enkeleiden, joka ilmestyi vuonna 2013.

Muusikot 
Olli Lindholm – laulu (A1)
Jani Viitanen – kitara
Juha Rauäng – basso 
Veikko Lehtiranta – rummut
Jussi Hakulinen – kosketinsoittimet, laulu (B1)

Kappaleet 
A-puoli
 
B-puoli

Lähteet 
YÖ: Laulu meille kahdelle Finnmusic.

Viitteet

Yön kappaleet
Vuoden 1984 kappaleet
New Balance

New Balance Athletic Shoe Inc. eli New Balance on yhdysvaltalainen vuonna 1906 perustettu, nykyisin yksityisomistuksessa oleva yritys, joka keskittyy pääosin jalkineiden valmistukseen. Yhtiön päämaja sijaitsee nykyisin Bostonissa, Massachusettsissa. Vuonna 2009 yhtiöllä oli 3 908 työntekijää ympäri maailman.

Historiaa 
William J. Riley, brittiläinen maahanmuuttaja, perusti New Balancen vuonna 1906 nimellä New Balance Arch Support Company. Vuodesta 1991 lähtien New Balance on tuottanut suurin piirtein 40 miljardia dollaria. Pelkästään vuonna 2012 yhtiön tuotto oli 2,29 miljardia Yhdysvaltain dollaria. 

Vuonna 2004 New Balance osti vuonna 1992 perustetun urheiluvälinevalmistaja Warrior Sportsin, joka on toiminut myös vuodesta 2012 perinteikkään englantilaisen jalkapalloseuran Liverpool FC:n paitojen valmistajana. Helmikuussa 2015 New Balance kuitenkin solmi vuodessa Liverpoolille 25 miljoonaa puntaa tuottavan sopimuksen, jolla yhtiö itse valmistaa Liverpoolin pelipaidat kaudesta 2015-2016 lähtien. Paitasopimus Liverpoolin kanssa on yhtiön ensimmäinen välinevalmistussopimus jalkapallojoukkueen kanssa, ellei Warrior Sportsia lasketa.

New Balance valmistaa pelivarusteet myös Australian Football Leaguessa pelaavalle aussifutisseura Melbourne Football Clubille. Lisäksi yhtiöllä on sopimus myös pyöräilytalli Cannondale-Garminin kanssa.

Nykyisin New Balance valmistaa pääosin jalkineita moneen eri urheilulajiin. Lisäksi yhtiöllä on myös työ- ja vapaa-ajankenkiä sekä erilaisia vaatteita, kuten paitoja ja housuja, eri tarkoituksiin.

Lähteet

Aiheesta muualla 

Vaatemerkit
Kenkämerkit
Urheiluvälinevalmistajat
Jalkinevalmistajat
Urheiluvälinemerkit
Häät (Yön kappale)

Häät on vuonna 1984 ilmestynyt Yön toinen singlejulkaisu yhtyeen albumilta Nuorallatanssija. Sen B-puolella on Jussi Hakulisen laulama kappale Antakaa heidän juosta, joka on myöhemmin julkaistu kokoelmalla Yön pimeä puoli (1998). Single nousi listoille heti ilmestyttyään lokakuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 11 ja Suosikin listalla sijalla 9.

Levyn kannessa on Walesin prinssi Charlesin ja prinsessa Dianan kihlajaiskuva vuodelta 1981.

Muusikot 
Olli Lindholm – laulu (A1)
Jani Viitanen – kitara
Juha Rauäng – basso 
Veikko Lehtiranta – rummut
Jussi Hakulinen – kosketinsoittimet, laulu (B1)

Kappaleet 
A-puoli
 
B-puoli

Lähteet 
YÖ: Häät Finnmusic.

Viitteet

Yön kappaleet
Vuoden 1984 kappaleet
Olli Kiiskinen

Olli Kiiskinen (15. elokuuta 1875 Kerimäki – 5. heinäkuuta 1943 Savonlinna) oli suomalainen maanviljelijä, Rantasalmen ja Säämingin kunnankirjuri sekä Maalaisliiton kansanedustaja vaalikauden 1909–1910. Hän oli ehdolla Mikkelin vaalipiiristä. Kiiskisen vanhemmat olivat maanviljelijä Paavo Kiiskinen sekä Katrina Turtiainen.

Lähteet

Kansanedustajat
Suomen Keskustan poliitikot
Etelä-Savon vaalipiiri
Vuonna 1875 syntyneet
Vuonna 1943 kuolleet
Eve Savander

Eve Savander (s. 2. syyskuuta 1998 Joensuu) on suomalainen jääkiekkopuolustaja. Hän laukoo oikealta.

Ura

Seuraura
Joensuulaislähtöinen Savander pelasi OoKoossa Suomisarjaa kaudella 2011−2012. Hän siirtyi C-tyttöjen aluesarjaan Jokipoikiin ennen siirtoaan SM-sarjassa pelaavaan Kalevan Palloon kaudeksi 2013–2014. Kausilla 2014–2018 hän edusti Team Kuortanetta..

Naisten liigassa Savander oli mukana voittamassa pronssia kaudella 2017−2018. Team Kuortane kukisti pronssipelissä vieraissa Espoon Bluesin. Hänet valittiin samalla kaudella liigan toiseen tähdistökentälliseen. Hän on pelannut Suomen pääsarjassa yhteensä 111 runkosarjaottelua, joissa hän on tehnyt 12 maalia ja antanut 37 maalisyöttöä. Pudotuspeleissä hän on tehnyt 12 ottelussa yhden maalin ja antanut neljä maalisyöttöä.

Savander siirtyi kaudeksi 2018−2019 Pohjois-Amerikan yliopistosarjaan Ohion osavaltionyliopistoon. Yliopistosarjassa hän on pelannut kahden kauden aikana 61 ottelua tehopistein 1+9=10.

Maajoukkueura

 
Savander pelasi alle 18-vuotiaiden MM-kilpailuissa 2014, 2015 ja 2016. Naisten maajoukkueessadebyyttinsä hän teki helmikuussa 2015. Hän kuului pronssia saaneeseen Suomen joukkueeseen Ruotsin MM-kilpailuissa 2015. Kaikkiaan hän on pelannut 2.4.2021 mennessä 26 naisten maaottelua, joissa hän on syöttänyt yhden maalin. MM-kilpailuissa hän on pelannut kuusi ottelua ilman tehopisteitä.

Lähteet 

Suomalaiset jääkiekkoilijat
Vuonna 1998 syntyneet
Elävät henkilöt
Yleisurheilun maailmanmestaruuskilpailut 2022

Yleisurheilun maailmanmestaruuskilpailut 2022 järjestettiin Eugenessä Oregonissa. Kilpailut olivat järjestyksessään 18. yleisurheilun MM-kilpailut. Kyseessä oli ensimmäiset Yhdysvalloissa järjestetyt yleisurheilun MM-kilpailut. Kilpailujen näyttämönä toimi Hayward Field, jonka yleisökapasiteetti oli laajennettu kilpailujen ajaksi 25 000 katsojaan.

Kansainvälinen yleisurheiluliitto ilmoitti kisojen isännästä 16. huhtikuuta 2015. Eugene valittiin järjestäjäksi ilman normaalia hakuprosessia. Eugene haki kisoja myös vuodelle 2019, mutta ne sai järjestettäväkseen Doha. Kisojen alkuperäinen ajankohta piti olla 6.–15. elokuuta 2021, mutta koronaviruspandemian vuoksi vuoteen 2021 siirrettyjen Tokion olympialaisten takia MM-kisat siirrettiin kesään 2022.

Tulokset

Miehet

Juoksu- ja kävelylajit 

* Juoksi alkuerässä

Kenttälajit

Naiset

Juoksu- ja kävelylajit 

* Juoksi alkuerässä

Kenttälajit

Sekakilpailu 

* Juoksi alkuerässä

Mitalitaulukko 
Lähde

Lähteet
Pentti Pelto

Pentti Juhani Pelto (26. elokuuta 1938 Kauhajoki – 22. huhtikuuta 2018 Kangasala) oli suomalainen kirkkomuusikko, urkuri, kirkkomusiikin professori, urkujen rakentaja ja tutkija.

Opinnot 
Pelto valmistui Sibelius-Akatemiasta kirkkomuusikoksi ja urkuriksi. Hän oli Janne Raition oppilas. Vuonna 1994 hän väitteli musiikin tohtoriksi aiheenaan suomalainen urkuhistoria.

Työura ja luottamustehtäviä 

Pelto toimi urkurina Helsingissä 1962–1969. Vuosina 1970–1994 hän työskenteli urkujenrakentajana Kangasalla Kangasalan urkutehtaassa ja Kangasalan Urkurakentamossa. Hän toimi Sibelius-Akatemian kirkkomusiikin professorina 1994–2001.

Pelto konsertoi urkurina Suomen historiallisia urkuja -tietokanta perustuu Pellon tutkimustyölle suomalaisen urkuhistorian parissa. Pelto toimi vuosina 1969–1975 Organum-seuran puheenjohtajana.

Soitinrakennusta ja harrastuksia 
Pentti Pelto ja hänen poikansa Arno rakensivat klavikordeja ja cembaloja. Pentti Pelto harrasti radioamatööritoimintaa ja oli kiinnostunut vanhoista amatööriradiolaitteista sekä elektroniikasta.

Teoksia ja artikkeleja 
 Pelto, Pentti – Kuula, Pentti: Kirkkomusiikin suuria mestareita. Suomen kirkon sisälähetysseura, Helsinki 1966.
 Urkujen käyttäjän käsikirja. Sibelius-Akatemia, Kirkkomusiikin osaston julkaisuja, Helsinki 1989. ISBN 951-95540-3-3.
 Kaksi suomalaista urkuperinnettä. Diss. Sibelius-Akatemia, Helsinki 1994 ISBN 952-9658-23-0.
 
 Hyvä paha urkujenuudistus. 2017. ISBN 978-951-95712-4-9.
 Artikkeleita Organum-lehdessä.

Lähteet

Aiheesta muualla 
 Kettunen, Asta: soi Tampereen uruissa. Tampereen Kirkkosanomat 2/2011. (Artikkelissa Pelto kertoo vanhoista uruista Suomessa ja Tampereella.)
Pentti Pellon muistokirjoitus Helsingin Sanomissa.

Suomalaiset urkurit
Sibelius-Akatemian professorit
Suomalaiset professorit
Radioamatöörit
Vuonna 1938 syntyneet
Vuonna 2018 kuolleet
Teo Mertanen

Teo Ingmar Mertanen (6. joulukuuta 1925 Helsinki – 12. kesäkuuta 1992 Espoo) oli suomalainen toimittaja ja Helsingin Sanomien vastaava päätoimittaja 1961–1976. Hän oli yhtiön lehtien hallinnollinen päätoimittaja ja Sanoma Osakeyhtiön varatoimitusjohtaja vuodesta 1976 ja jäi eläkkeelle 1984 niistä tehtävistä, mutta jatkoi hallituksen jäsenenä vuoteen 1992.

Lähteet

Kirjallisuutta 

Suomalaiset päätoimittajat
Vuonna 1925 syntyneet
Vuonna 1992 kuolleet
Jokin meissä

Jokin meissä on Kimmo Pyykön alumiiniveistos vuodelta 1975. Teoksessa rotta istuu tuolilla. Teos on myös antanut nimen Kimmo Pyykkö -taidemuseon avajaisnäyttelylle keväällä 2015.

Aiheesta muualla 
Jokin meissä -teoksen kuva, www.galleriat.net
Kangasala-talo täyttyi kulttuuriväestä: videolla Kimmo Pyykkö esittelee tärkeitä teoksiaan; Aamulehti 31.1.2015  - Pyykkö kertoo videolla teoksestaan

Suomen patsaat ja veistokset
Suuri yksinäinen

Suuri yksinäinen on Kimmo Pyykön alumiiniveistos vuodelta 1975. Teos kuvaa miestä, jolla on kotkan pää. Teosta pidetään myös Pyykön omakuvana. Suuri yksinäinen kuuluu Sara Hildenin taidemuseon kokoelmiin.

Lähteet

Aiheesta muualla 
Suuri yksinäinen -teoksen kuva, www.galleriat.net
Suuri yksinäinen -teoksen kuva, STT info 

Suomen patsaat ja veistokset
Tequisquiapan

Tequisquiapan on kaupunki Querétaron osavaltiossa Meksikon keskiosassa. Kaupunki tunnetaan kuumista lähteistä ja kylpylöistä.

Lähteet

Aiheesta muualla

Meksikon kaupungit
Sankarikissa

Sankarikissa on Suomen Kissaliiton myöntämä arvonimi kissoille, jotka ovat toiminnallaan pelastaneet ihmishenkiä tai muuten toimineet sankarillisesti.

Katso myös
 Sankarikoira

Lähteet

Aiheesta muualla 

 Sankarikissat 2015  Kissaliitto
Sankarikissat 2017 
 Kalifornialaisen Sankarikissan tunnustuksen saanut kissa, joka pelasti lapsen koiran hyökkäykseltä 2014 toukokuussa. 

Kissa
Suomalaiset palkinnot
Kunniamaininnat
Chris Iwelumo

Christopher Robert "Chris" Iwelumo (s. 1. elokuuta 1978 Coatbridge) on skotlantilainen jalkapalloilija, pelipaikaltaan hyökkääjä.

Iwelumon isä on nigerialainen ja äiti skotlantilainen.

Ammattilaisura
Vuonna 1995 alkaneella ammattilaisurallaan Iwelumo on edustanut vuoden 2014 loppuun mennessä yhteensä 18 eri seuraa neljässä eri maassa. Englannin Valioliigassa Iwelumo pelasi 15 ottelua Wolverhamptonin riveissä kaudella 2009–10.

Eniten otteluita samassa seurassa Iwelumolle tuli vuosina 2005–2007 Colchester Unitedissa, jossa hän teki 92 sarjaottelussa 35 maalia.

Maajoukkueura
Iwelumo on pelannut Skotlannin A-maajoukkueessa neljä ottelua. Hän on myös ajoittain toiminut kapteenin tehtävissä.

Saavutukset
 Brighton & Hove Albion
 Ykkösliigan playoff-voittaja (2004)
 Colchester United
 Ykkösliigan toinen sija (2005–06)
 Wolverhampton Wanderers
 Championship (2008–09)
 St. Johnstone
 Skotlannin cup (2013–14)

Lähteet

Skotlantilaiset jalkapalloilijat
Vuonna 1978 syntyneet
Elävät henkilöt
Dorabellan salakirjoitus

Dorabellan salakirjoitus on yksi tunnetuimpia avaamattomia salakirjoituksia, jonka on kirjoittanut englantilainen säveltäjä Edward Elgar. Viesti oli kirjoitettu hänen vaimolleen Dora Pennylle (josta salakirjoituksen nimi tulee). Viestin päivämäärä on 14. heinäkuuta 1897. Säveltäjänurasta johtuen on arveltu, ettei viesti sisällä mitään viestiä, vaan sävellyksen.

Viesti on pituudeltaan 87 merkkiä, joita on 24 erilaista (englannin kielessä on käytössä 25 kirjainta, A-Z). Jokaisessa merkissä on yhdestä neljään puoliympyrää. Merkki voi olla kääntyneenä 8 eri suuntaan. Viimeisen rivin viidennen merkin jälkeen nähdään pieni piste. Sen merkitys ei ole selvä.

Toistaiseksi viestiin ei ole saatu järkevää ratkaisua, vaikka monia hyviä ratkaisuja on esitetty.

Lähteet 

Selvittämättömät tekstit ja symbolit
Salakirjoitustekniikka
Protocetus

Protocetus oli muinaisvalaisiin kuulunut suku, joka eli eoseenikaudella Egyptin alueella. Sen edeltäjiä valaiden evoluutiossa olivat Pakicetus, Ambulocetus ja Rodhocetus ja seuraajia Dorudon ja Basilosaurus. Protocetus oli petoeläin ja se oli noin 2,5 metriä pitkä. Sen eturaajat olivat vielä räpylämäiset, mutta takaraajat olivat muuttuneet evämäisiksi.

Lähteet

Aiheesta muualla 
 http://www.wired.com/2011/11/when-whales-walked-in-egypt
 http://dinosaurs.about.com/od/mesozoicmammals/p/protocetus.htm

Muinaisvalaat
Juupajoen kirkko

Juupajoen kirkko on 1838-1846 rakennettu puinen kahdeksankulmainen eli ns. mutterikirkko Juupajoen Kopsamon kylässä. Kirkon rakentajat eivät ole tiedossa. Kirkon ulkokatteena on lyhtyyn päättyvä särmäkartio ja sisäkatteena puukupu. Kirkon pinta-ala on 301 neliötä ja siellä on istumapaikkoja 450 hengelle. Erillinen puinen kellotapuli on rakennettu 1840, sen kellot ovat vuosilta 1858 ja 1905. Kirkon alttaritaulun Pyhä Ehtoollinen on maalannut Ilmari Launis 1917, samoin kuin tehnyt kirkon lasimaalaukset. Kirkon 10-äänikertaiset urut on valmistanut Kangasalan urkutehdas 1917. Kirkkoa on korjattu aiemmin 1903, 1917 ja 1921. Myöhempiä korjauksia tehtiin 1939, jolloin kirkko sai keskuslämmityksen, 1983 sekä 1998-1999, jolloin korjattiin lahovaurioita ja uusittiin sekä ulko- että sisämaalauksia.

Kuvia

Lähteet

Aiheesta muualla 

Juupajoki
Pirkanmaan kirkkorakennukset
Gösta Mickwitz

Gösta Mickwitz (1917–2003) oli suomalainen taloustieteilijä. Hän oli kansantaloustieteen professori 1957–1960 Yhteiskunnallisessa korkeakoulussa, 1960–1962 sekä 1977–1983 Helsingin yliopistossa ja 1962–1976 Svenska handelshögskolanissa, jossa hän oli rehtori 1971–1975.

Hänen veljensä oli historiantutkija Gunnar Mickwitz.

Lähteet 

Suomalaiset taloustieteilijät
Helsingin yliopiston professorit
Svenska handelshögskolanin professorit
Tampereen yliopiston professorit
Vuonna 1917 syntyneet
Vuonna 2003 kuolleet
Suomalaiset professorit
Nick Shore

Nick Shore (s. 26. syyskuuta 1992) on yhdysvaltalainen jääkiekkoilija, joka pelaa KHL-joukkue HK Sibir Novosibirskissä. Hän on Los Angeles Kingsin kolmannen kierroksen varaus vuodelta 2011.

Myös Shoren veljet pelaavat jääkiekkoa. Drew pelaa KHL-seura Dynamo Moskovan organisaatiossa. Quentin pelaa NCAA:ssa Denverin yliopiston joukkueessa ja on Ottawa Senatorsin varaus.

Tilastot 

Vuonna 1992 syntyneet
Elävät henkilöt
Los Angeles Kingsin varaamat pelaajat
Yhdysvaltalaiset jääkiekkoilijat
Blumenthal

Blumenthal on sukunimi muun muassa seuraavilla henkilöillä:

 Edvard Leopold Blumenthal (1837–1915), ylimetsänhoitaja ja painoasiain ylihallituksen puheenjohtaja
 Hans-Jürgen von Blumenthal (1907–1944), Adolf Hitlerin salamurhayrityksestä teloitettu saksalainen upseeri
 Leonhard von Blumenthal (1810–1900), preussilainen sotamarsalkka
 Max Blumenthal (s. 1977), yhdysvaltalainen toimittaja
 Richard Blumenthal (s. 1946), yhdysvaltalainen demokraattipoliitikko ja senaattori
 Werner Michael Blumenthal (s. 1926), saksalais-yhdysvaltalainen taloustieteilijä
Irma Salmi

Irma Salmi (s. 10. joulukuuta 1910 Helsinki) oli suomalainen kuvittaja. Hän kuvitti kirjoja, teki postikortteja ja piirsi lehtien kansikuvia, muun muassa Seuraan, ja kuvitti myös Kuluttaja-lehteä.

Salmi opiskeli Vapaassa taidekoulussa ja Ateneumissa.

Kuvituksia
Lähde:
 Irma Salmi, Tottelematon Kissi-Mirri. Kuvitus Irma Salmi. Kuva-kirja 1948.
 Lauri Virtanen, Kuvakirja-aapinen. Kuvitus Irma Salmi. Kuva-kirja 1948.
 Irma Salmi, Pienokaisten kesäpäivä. Sanoin ja kuvin. Kuvitus Irma Salmi. Kuvataide 1949.
 Irma Salmi, Härliga sommardagar. Kuvitus Irma Salmi. Bildkonst 1949.
 Paula Mattila, Lalli Lankanukke ja muita satuja. Kuvitus Irma Salmi. Karisto 1951.
 Kerttu Juva, Seikkaileva leikkimökki. Kuvitus Irma Salmi. WSOY 1956. (Lasten toivekirjasto 17).
 Ester Ahokainen, Pupulan Puksun pärinähyrrä. Kuvitus Irma Salmi. Koulutarpeiden keskusliike 1958. (Pikkuväen kuvasatuja 25).

Lähteet 

Suomalaiset kuvittajat
Vuonna 1910 syntyneet
Kuolinvuosi puuttuu
Kare

Kare on muun muassa seuraavien henkilöiden nimi:

Etunimi
 Kare Casals (s. 1966), suomalainen liiketoiminnan kehittäjä
 Kare Eskola (s. 1977), musiikkitoimittaja
 Kare Halonen (s. 1954), virkamies
 Kare Orko (1940–2018), elokuvatuottaja ja Suomi-Filmin toimitusjohtaja

Sukunimi
 Aito Kare, suomentaja
 Antero Kare (s. 1946), valokuvaaja ja kuvataiteilija (Elonkorjaajat)
 Erkka Kare oik. Pertti Erik Paakkanen (1915–1987), kirjailija
 Herman Kare, painija
 Kauko Kare ent. Karén (1914–1996), kirjailija, toimittaja
 Oona Kare (s. 1990), saippuasarjanäyttelijä
 Risto Kare ent. Karén (1905–1982), kenraalimajuri 
 Sauli Kare oik. Aimo Karvonen (1928–2016), nuortenkirjailija
 Susan Kare (s. 1954), yhdysvaltalainen kuvittaja 
 Tapio Kare (s. 1934), nykyaikainen viisiottelija ja miekkailija
 Tauno Kare (s. 1934), painonnostaja
Entinen nimi
 Eija Ahlberg o.s. Kare (s. 1959), VR:n kuuluttaja

Katso myös
Káre, saamelainen naisen etunimi

Luettelot henkilöistä sukunimen mukaan
Karijoen kirkko

Karijoen kirkko on Salomon Köhlströmin vuosina 1808–1812 Karijoelle rakentama puinen erivartinen ristikirkko. Kirkkoon liittyy Köhlströmin rakentamille kirkoille tyypillinen moninivelinen kellotapulia muistuttava torni alttaria vastapäätä olevassa sakarassa. Kirkon kellot ovat vuosilta 1807 ja 1816. Runkohuoneen muoto ja suhteet edustavat uusklassismia. Sisäkatteena kirkossa on korkea puuholvi. Kirkon pinta-ala on 463 neliömetriä, ja siellä on istumapaikkoja 420 hengelle. Kirkkoa on korjattu vuosina 1904, 1914, 1954 ja 1977. Kirkon 18-äänikertaiset urut on valmistanut Kangasalan urkutehdas vuonna 1960. Alttaritaulun Hyvä Paimen vuodelta 1954 on maalannut Kaarlo Lamminheimo. Kirkon saarnatuolin on tehnyt karijokinen puuseppä Mikael Sundstedt. Viimeistään vuoden 1904 aikana kirkko maalattiin ulkoa valkoiseksi, mutta nykyisen keltaisen värinsä se sai vuonna 1972. Sisätilojen maalauskoristeluja peitettiin 1950-luvulla ja palautettiin uudestaan näkyville 1977.

Lähteet

Aiheesta muualla 

 Karijoen seurakunta: Karijoen kirkko 

Kirkko
Etelä-Pohjanmaan kirkkorakennukset
Suomen puiset ristikirkot
Suomen 1810-luvulla rakennetut kirkot
Kieran Trippier

Kieran John Trippier (s. 19. syyskuuta 1990 Bury) on englantilainen jalkapalloilija, joka edustaa Englannin Valioliigassa pelaavaa Newcastle Unitedia. Hän kuuluu myös Englannin jalkapallomaajoukkueeseen. Oikeajalkainen Trippier on pelipaikaltaan oikea laitapuolustaja.

Seurajoukkueura

Manchester City 
Trippier on Manchester Cityn kasvatti. Hän edusti seuraa vuodet 2008–2012, mutta ei pelannut yhdessäkään joukkueen virallisessa ottelussa. Vuosina 2010–2011 hän kävi kahdesti lainalla Mestaruussarjan Barnsley FC:ssä. Elokuussa 2011 hän siirtyi lainalle Mestaruussarjan Burnley FC:hen, jossa hän pelasi kauden 2011–2012 ensimmäisen puoliskon aikana 25 ottelua tehden yhden osuman.

Burnley 
Trippier siirtyi kauden 2011–2012 puolessavälissä, tammikuussa 2012, pysyvällä sopimuksella Burnleyhyn. Hänet valittiin Mestaruussarjan tähdistökenttään kausilla 2012–2013 ja 2013–2014 sekä Burnleyn vuoden pelaajaksi avauskaudellaan 2011–2012. Kaudeksi 2014–2015 Burnley nousi Valioliigaan ja Trippier teki pääsarjadebyyttinsä elokuussa 2014 Chelsea FC:tä vastaan. Hän pelasi täydet minuutit kaikissa kauden 38 ottelussa.

Tottenham 
Kesäkuussa 2015 Trippier solmi sopimuksen Valioliigan Tottenham Hotspurin kanssa. Ensimmäisellä Tottenham-kaudellaan hän pelasi kuusi valioliigaottelua ja toisella 12. Eurooppa-liigassa hän debytoi kaudella 2015–2016 ja Mestarien liigassa kaudella 2016–2017. Kaudella 2017–2018 hän sai enemmän vastuuta pelaten 24 pääsarjaottelua. Seuraavalla kaudella hän pelasi 27 valioliigaottelua. Mestarien liigassa hän pelasi kahdeksan ottelua, myös tappiollisen loppuottelun Liverpoolia vastaan,

Atlético Madrid 
Trippier siirtyi 22 miljoonan euron siirtosummalla Primera Divisiónin Atlético Madridiin kesällä 2019. Hän pelasi avauskaudellaan 25 liigaottelua ja seuraavalla kaudella 28 peliä Atléticon voittaessa Espanjan-mestaruuden.

Newcastle United 
Trippier siirtyi Valioliigan Newcastle Unitediin 7. tammikuuta 2022.

Maajoukkueura 
Trippier on pelannut monissa Englannin nuorten maajoukkueissa. Viimeksi, vuosina 2010–2011, hän edusti alle 21-vuotiaiden maajoukkuetta, jossa hän pelasi kaksi ottelua. Englannin A-maajoukkueeseen hänet valittiin ensimmäisen kerran kesäkuussa 2017. Ensimmäisen maaottelunsa hän pelasi ystävyysottelussa Ranskaa vastaan 13. kesäkuuta 2017. Ensimmäisen arvokilpailujen karsintaottelunsa hän pelasi MM-karsintaottelussa Liettuaa vastaan lokakuussa 2017.

Ensimmäisen arvokilpailujen lopputurnauksen ottelunsa Trippier pelasi Tunisiaa vastaan MM-kilpailuissa 2018. Ensimmäisen maajoukkuemaalinsa hän teki 11. heinäkuuta 2018 vapaapotkulla Kroatiaa vastaan. Hän pelasi MM-kisoissa 2018 kaikkiaan kuusi ottelua.

Kesän 2021 EM-kilpailuissa Trippier pelasi täydet minuutit alkulohko-ottelussa Kroatiaa ja neljännesvälieräottelussa Saksaa vastaan sekä tuli vaihdosta kentälle puolivälieräottelussa Ukrainaa ja välieräottelussa Tanskaa vastaan. Tappiollisessa loppuottelussa Italiaa vastaan hän oli avauskokoonpanossa ja syötti Englannin maalin. Hänet otettiin vaihtoon 71. minuutilla.

Lähteet 

Englantilaiset jalkapalloilijat
Vuonna 1990 syntyneet
Elävät henkilöt
Pop’n’Roll

Pop’n’Roll oli MTV3-kanavalla esitetty viihdeohjelma, jossa Jaakko Saariluoman ja Mikko Kuustosen johtamat joukkueet kilpailivat erilaisissa musiikkiin liittyvissä tehtävissä vaihtuvien vieraiden kanssa. Ohjelmaa juonsi Jenni Pääskysaari. 

Ohjelman ensimmäinen tuotantokausi kuvattiin joulukuussa 2013 ja esitettiin maalis–toukokuussa 2015. Ohjelmalle kuvattiin toinen tuotantokausi marras–joulukuussa 2015 ja se esitettiin helmi–huhtikuussa 2016.

Ohjelma perustuu suomalaiseen Rabbit Filmsin kehittämään formaattiin.

Jaksot

Ensimmäinen tuotantokausi

Toinen tuotantokausi

Lähteet 

Suomalaiset televisiosarjat
2010-luvun televisiosarjat
Musiikkiohjelmat
Käteinen

Käteinen eli käteisraha tarkoittaa heti käytettävissä olevaa rahaa. Tavallisesti sillä tarkoitetaan seteleitä ja kolikoita. Sanaa käytetään maksukortin, sekin tai muun sellaisen maksutavan (maksuvälineen) vastakohtana.

Käteismaksu tarkoittaa heti suoritettavaa maksua tai laskutettaessa kohtuuajan, viikon, 14 päivän tai 30 päivän sisällä suoritettavaa maksua. Silloin aivan heti, 8 päivän tai 14 päivän kuluessa tapahtuvaa maksua on kutsuttu hetikäteiseksi eli ekstrakontantiksi. Käteismaksusta annetaan toisinaan käteisalennus.

Käteisrahan etuja 
Käteisrahaa, seteleitä ja kolikoita, pidetään tasa-arvoisena maksuvälineenä, joka on kaikkien saatavilla. Käteisen käyttö ei esty teknisten häiriöiden aikana.

Käteisen etu on myös maksutapahtuman konkreettisuus. Velkaneuvojat neuvovat siirtymään maksukorteista käteisen käyttöön.

Käteisraha Suomessa 
Käteisrahan, setelien ja kolikoiden, käyttö Suomessa on vähentynyt. 13 % suomalaisista käytti käteistä pääasiallisena maksuvälineenä vuonna 2016. Käteistä ja maksukorttia sekaisin käytti 15 % ja pääasiassa korttia 73 %. Valtaosa käteisestä nostetaan Suomessa pankkiautomaatista. Pankin konttorista tehdyt nostot ovat tähän verrattuna vähäiset. Käteistä voi nostaa myös kaupan kassalta, mutta se on marginaalista. Käteisen nostopaikkojen määrä on laskenut; lasku koskee sekä pankkiautomaattien että pankkikonttorien määrää.

Liikkeellä olevan käteisen määrä on Suomessa karkeasti noin 1 600 euroa jokaista suomalaista kohti. Sitä ei kuitenkaan kanneta mukana lompakossa. Enemmistö suomalaisista pitää mukanaan vain alle 50 euroa. Vähiten käteistä pitävät mukanaan nuoret alle 25-vuotiaat, eniten eläkeläiset. Erityisen paljon käteistä on pitänyt mukanaan rock-muusikko Andy McCoy, jonka lompakon sisältämä 30 000 markan setelinippu herätti huomiota 1985.

Vaikka käteisen käyttö onkin vähentynyt, Suomessa liikkeellä olevan käteisen määrä on kasvanut. Suuri määrä käteistä, noin puolet, on myös ”valunut” Suomesta ulkomaille. Tämä johtuu käteisen käytöstä ja säästämisestä muissa euromaissa ja niiden ulkopuolella.

Suomessa käteistä laskee liikkeelle Suomen Pankki. Se laskee liikkeelle euroseteleitä ja kolikoita Euroopan keskuspankin luvalla.

Käteisen olemuksesta 
Aikanaan käytetyillä kulta- tai hopeakolikoilla on ollut raaka-aineena käytetyn jalometallin arvo. Nykyisin käytetyllä käteisellä tätä arvoa ei ole. Nykyään käteinen on keskuspankin velkaa rahan haltijalle. Tuolla velalla ei ole eräpäivää eikä sille makseta korkoa. Keskuspankki ei myöskään lunasta käteistä takaisin esimerkiksi kullassa kuten joskus aiemmin on tehty.

Sähköinen käteinen 
Kryptovaluuttaa, maksukortille ladattua rahaa tai muuta vastaavaa maksujärjestelmää kutsutaan joskus sähköiseksi käteiseksi.

Suomen laissa sähköisellä rahalla tarkoitetaan raha-arvoa, joka on tallennettu sähköisesti tai magneettisesti liikkeeseenlaskijalle suoritettua rahamäärää vastaan. Sähköistä rahaa voidaan tallentaa siru- tai magneettijuovakortille, laitteiden kuten matkapuhelimen tai tietokoneen muistiin tai liikkeeseenlaskijan tietojärjestelmään. Sähköiseksi rahaksi katsotaan mm. prepaid-kortit.

Lähteet 

Maksuvälineet
Sami Savio

Sami Juhani Savio (s. 23. syyskuuta 1975 Mäntyharju) on suomalainen perussuomalainen poliitikko, joka valittiin eduskuntaan ensimmäisen kerran vuoden 2015 eduskuntavaaleissa Pirkanmaan vaalipiiristä. Hän on ollut Ylöjärven kaupunginvaltuuston jäsen vuodesta 2009. Savio on koulutukseltaan filosofian maisteri 2001 (Helsingin yliopisto), diplomi-insinööri 2004 (Teknillinen korkeakoulu) ja kauppatieteiden maisteri 2014 (Tampereen yliopisto) sekä ammatiltaan projektipäällikkö. Hän asuu Ylöjärven Siivikkalassa.

Poliittinen ura 
Savio valittiin Ylöjärven kaupunginvaltuustoon ensimmäisen kerran vuoden 2008 kunnallisvaaleissa, joissa hän sai 294 ääntä. Hän uusi valtuustopaikkansa vaaleissa 2012, jolloin hän sai 350 ääntä. Savio valittiin kolmannelle valtuustokaudelle 536 äänellä kuntavaaleissa 2017.

Eduskuntavaaleissa 2007 Savio oli ehdolla Pirkanmaan vaalipiiristä, mutta ei tullut 836 äänellä valituksi. Vaaleissa 2011 hän sai 2 197 ääntä. Savio valittiin eduskuntaan kolmannella yrittämällä vuonna 2015, jolloin hän sai 5 270 ääntä. Hänet valittiin uudestaan kansanedustajaksi vuonna 2019, jolloin hän sai 11 108 ääntä.

Lähteet

Aiheesta muualla 
 Savion kotisivut
 

Perussuomalaiset poliitikot
Nykyiset kansanedustajat
Ylöjärven kaupunginvaltuutetut
Pirkanmaan vaalipiiri
Suomalaiset insinöörit
Nokian henkilöstö
Vuonna 1975 syntyneet
Elävät henkilöt
Ulvi Wirén

Ulvi Wirén on virolainen mutta enimmäkseen suomeksi kirjoittanut luontaishoidoista ja kielten yhtäläisyyksistä kiinnostunut kirjailija. Hän on lääketieteen lisensiaatti Tarton yliopistosta. Hän on asunut Suomessa vuodesta 1998. Wirén työskentelee hierojana ja vyöhyketerapeuttina Espoossa.

Teoksia 
Hääd pulmapäeva!: ja yli 1000 muuta viron kielen riskisanaa (Gummerus 2007). ISBN 9789512074075.
Huvittavat raamatut: ja lähes 2000 muuta viron ja suomen riskisanaa (Gummerus 2008). ISBN P9789512077557.
Koko kehon vyöhyketerapia: apua vaivoihin heijastehoidolla (Gummerus  2010). ISBN 9789512080274.
Omal käel reisimine: suomi-viro-fraasisanakirja (Gummerus 2010). ISBN 9789512082018.
Kehon viisaus & mielen voima: ajatusten avulla terveeksi (Gummerus 2014). ISBN 9789512095605.

Lähteet 

Virolaiset kirjailijat
Suomen virolaiset
Syntymävuosi puuttuu
Elävät henkilöt
Anders Adlercreutz

Anders Erik Gunnar Adlercreutz (s. 26. huhtikuuta 1970) on suomalainen arkkitehti ja poliitikko, joka valittiin vuoden 2015 eduskuntavaaleissa ruotsalaisen kansanpuolueen kansanedustajaksi Uudenmaan vaalipiiristä. Hän on myös Kirkkonummen kunnanvaltuuston jäsen vuodesta 2013. Hän toimi Kirkkonummen kunnanvaltuuston puheenjohtajana 2017−2021.

Nuoruus ja opinnot 
Adlercreutz valmistui arkkitehdiksi Teknillisestä korkeakoulusta 1999. Vuosina 1997–2009 hän oli kirjoilla  Svenska Handelshögskolanissa Helsingissä suorittamatta kuitenkaan tutkintoa. 

Lukiovuosinaan hän oli AFS-vaihto-oppilaana Portugalissa ja 1990-luvun puolivälissä Erasmus-vaihto-opiskelijana Barcelonan  Escuela Técnica Superior de Arquitectura-oppilaitoksessa.

Poliittinen toiminta 
Kunnallisvaaleissa 2012 Adlercreutz valittiin Kirkkonummen kunnanvaltuustoon 289 äänellä. Eduskuntavaaleissa 2015 hänet valittiin kansanedustajaksi Uudenmaan vaalipiiristä 3 337 äänellä. Eduskunnassa Adlercreutz on hallintovaliokunnan  sekä ympäristövaliokunnan jäsen.

Huhtikuussa 2016 Adlercreutz ilmoitti asettuvansa puolueensa puheenjohtajaehdokkaaksi kesän puoluekokouksessa. Eduskuntavaaleissa 2019 hän uusi paikkansa 9 425 äänellä.

Yksityiselämä 
Adlercreutz on toinen pääosakkaista arkkitehtitoimistossa A-konsultit Oy, joka työllistää noin 20 arkkitehtia. Sen perusti hänen isänsä Eric Adlercreutz vuonna 1962. Myös Anders Adlercreutzin äiti Gunnel Adlercreutz on arkkitehti. Anders Adlercreutzilla ja hänen puolisollaan Ia Adlercreutzilla (o.s. Salakari) on viisi lasta. He asuvat Kirkkonummen Jorvaksessa. Ilon Adlercreutz on Anders Adlercreutzin tytär.

Lähteet

Aiheesta muualla 
 
 

Suomen ruotsalaisen kansanpuolueen poliitikot
Nykyiset kansanedustajat
Kirkkonummen kunnanvaltuutetut
Uudenmaan vaalipiiri
Suomalaiset arkkitehdit
Suomalaiset aateliset
Vuonna 1970 syntyneet
Elävät henkilöt
Joakim Strand

Jan Joakim Strand (s. 2. elokuuta 1982 Turku) on suomalainen poliitikko, joka valittiin kansanedustajaksi Vaasan vaalipiiristä ruotsalaisen kansanpuolueen ehdokkaana vuoden 2015 eduskuntavaaleissa. Koulutukseltaan Strand on juristi Helsingin yliopistosta ja ekonomi Hankenilta.

Poliittinen toiminta 
Strand on ollut Vaasan kaupunginvaltuuston jäsenenä vuodesta 2005 ja puheenjohtaja vuodesta 2012. 

Strand sai vuoden 2015 eduskuntavaaleissa 10 374 ääntä, mikä oli toiseksi eniten Vaasan vaalipiirin RKP:n ehdokkaista Anna-Maja Henrikssonin äänimäärän 10 651 jälkeen. Vuoden 2019 eduskuntavaaleissa hän onnistui kasvattamaan äänimääränsä 10 589 ääneen ja tuli valituksi jatkokaudelle.

Strand on toiminut hallitusten varapuheenjohtajana Pohjanmaan liitossa, satamayhtiö Kvarken Portsissa ja Merenkurkun neuvostossa sekä jäsenenä Pohjanmaan liiton tasa-arvoryhmässä.

Vaalimenestys

Eduskuntavaalit 
 2011: 2 970 ääntä (Vaasan vaalipiiri, ei valittu)
 2015: 10 374 ääntä (Vaasan vaalipiiri, valittiin)
 2019: 10 589 ääntä (Vaasan vaalipiiri, valittiin)

Kunnallisvaalit 
 2004: 137 ääntä (Vaasa, 0,5 % äänistä; valittiin)
 2008: 244 ääntä (Vaasa, 0,8 % äänistä; valittiin)
 2012: 1 108 ääntä (Vaasa, 3,6 % äänistä; valittiin)
 2017: 4 368 ääntä (Vaasa, 13,4 % äänistä; valittiin)

Lähteet

Aiheesta muualla 
 

Suomen ruotsalaisen kansanpuolueen poliitikot
Vaasan kaupunginvaltuutetut
Nykyiset kansanedustajat
Vaasan vaalipiiri
Suomalaiset juristit
Vuonna 1982 syntyneet
Elävät henkilöt
Jani Mäkelä

Jani Kalevi Kristian Mäkelä (s. 21. lokakuuta 1976 Joutseno) on suomalainen poliitikko ja perussuomalaisia edustava kansanedustaja.

Elämäkerta 

Mäkelä valmistui ylioppilaaksi Joutsenon lukiosta vuonna 1995 ja tradenomiksi Etelä-Karjalan ammattikorkeakoulusta vuonna 2002. Hän työskenteli Tiedon järjestelmäasiantuntijana vuosina 2002–2015.

Poliittinen ura 

Mäkelä on ollut Lappeenrannan kaupunginvaltuuston jäsen vuodesta 2013 lähtien. Hän toimi Lappeenrannan kaupunginhallituksen 1. varapuheenjohtajana 2013–2017 ja kaupunginhallituksen 2. varapuheenjohtajana 2017–2019. Vuodesta 2019 lähtien hän on ollut Lappeenrannan kaupunginvaltuuston 2. varapuheenjohtaja.

Mäkelä oli Kymen Perussuomalaisten 1. varapuheenjohtaja 2012–2015 ja perussuomalaisten puoluevaltuuston jäsen 2013–2015.

Mäkelä oli ehdolla vuoden 2011 eduskuntavaaleissa, joissa hän sai 4 909 ääntä Kymen vaalipiirissä ja ylsi varasijalle. Hänet valittiin kansanedustajaksi vuoden 2015 eduskuntavaaleissa, joissa hän sai 6 102 ääntä Kaakkois-Suomen vaalipiirissä. Mäkelä on ollut Veikkauksen hallintoneuvoston jäsen vuodesta 2015 lähtien. Hänet valittiin kansanedustajaksi myös vuoden 2019 eduskuntavaaleissa, joissa hän sai 7 145 ääntä.

Poliittiset näkemykset ja toiminta 

Mäkelän keskeiset poliittiset teemat ovat maahanmuuttokriittisyys ja EU-vastaisuus. Hän on aktiivisimpia kansanedustajia sosiaalisessa mediassa. Mäkelä tunnetaan muiden puolueiden kansanedustajien kärkkäästä arvostelusta Twitterissä. Hänen arvostelunsa kohteena ovat etenkin vihreiden, vasemmistopuolueiden ja sinisten edustajat.

Yksityiselämä 

Mäkelä avioitui vaimonsa kanssa vuonna 2012 ja heillä on vuosina 2012, 2014 ja 2017 syntyneet lapset. Mäkelä kuuluu evankelis-luterilaiseen kirkkoon.

Lähteet

Aiheesta muualla 

 
 Jani Mäkelän verkkosivusto

Lappeenrannan kaupunginvaltuutetut
Nykyiset kansanedustajat
Perussuomalaiset poliitikot
Kaakkois-Suomen vaalipiiri
Vuonna 1976 syntyneet
Elävät henkilöt
Boxers de Bordeaux

Boxers de Bordeaux on ranskalainen jääkiekkoseura Bordeaux’n kaupungista. Seura on pelannut joitakin kausia Ranskan pääsarjassa ennen 2000-lukua, mutta konkurssin jälkeen pääasiassa alemmilla tasoilla. Kauden 2014-2015 päätteeksi seura onnistui nousemaan takaisin maan pääsarjaan 16 kauden tauon jälkeen.

Joukkue kaudella 2022-2023

Joukkueenjohto 
 Päävalmentaja: Olivier Dimet 
 Apuvalmentaja: Julien Desrosiers 
 Apuvalmentaja: Guy Dupuis 
 Fysiikkavalmentaja: Brice Lefebure 
 Huoltopäällikkö: Jimmy Hanocq 
 Puheenjohtaja: Thierry Parienty 
 Toimitusjohtaja: Stéphan Tartari 

Lähde: EliteProspects

Lähteet 
 Seuran viralliset kotisivut

Viitteet 

Ranskalaiset jääkiekkoseurat
Bordeaux
Sari Raassina

Sari Johanna Raassina (s. 19. huhtikuuta 1963 Jyväskylä) on suomalainen entinen Kansallisen Kokoomuksen kansanedustaja. Hänet valittiin ensi kerran kansanedustajaksi eduskuntavaaleissa 2015. Hän toimii myös Kuopion kaupunginvaltuutettuna ja on kaupunginvaltuuston puheenjohtaja. Ennen kansanedustajuuttaan hän toimi syöpätautien erikoislääkärinä. Raassina putosi eduskunnasta vuoden 2019 eduskuntavaaleissa.

Lähteet

Aiheesta muualla

Raassinan kotisivut

Kansanedustajat
Kansallisen Kokoomuksen poliitikot
Kuopion kaupunginvaltuutetut
Savo-Karjalan vaalipiiri
Suomalaiset lääkärit
Vuonna 1963 syntyneet
Elävät henkilöt
Saara-Sofia Sirén

Saara-Sofia Maria Sirén (s. 10. heinäkuuta 1986 Mikkeli) on suomalainen Kansallisen Kokoomuksen kansanedustajaksi valittu poliitikko Turusta. Hänet valittiin ensi kerran kansanedustajaksi eduskuntavaaleissa 2015. Sirén on kolmannen kauden kaupunginvaltuutettu Turussa ja maakuntavaltuuston varapuheenjohtaja. Sirén on myös Varsinais-Suomen kokoomuspiirin puheenjohtaja sekä Kokoomusnaisten puheenjohtaja vuodesta 2019. Hän on kokoomuksen puoluehallituksen jäsen.

Sirén valmistui kauppatieteiden maisteriksi (KTM) vuonna 2010 ja filosofian maisteriksi (FM) vuonna 2018. Sirén on naimisissa ja perheeseen kuuluvat vuosina 2013 ja 2017 syntyneet tyttäret.

Lähteet 
 VS-Kokoomus 
 Sirenin omat sivut

Viitteet

Aiheesta muualla 
 

Nykyiset kansanedustajat
Kansallisen Kokoomuksen poliitikot
Turun kaupunginvaltuutetut
Varsinais-Suomen vaalipiiri
Vuonna 1986 syntyneet
Elävät henkilöt
Beaumont

Beaumont voi tarkoittaa ainakin seuraavia:

 Beaumont, kunta Hainaut’n provinssissa Belgiassa
 Beaumont, kunta Grand’Ansen departementissa Haitissa
 Beaumont, Albertassa, Kanadassa
 Beaumont, kaupunki Kaliforniassa, Yhdysvalloissa
 Beaumont, kaupunki Texasissa, Yhdysvalloissa
 Beaumont, kunta Puy-de-Dômen departementissa Ranskassa
 Beaumont-du-Périgord, entinen kunta Dordognen departementissa Ranskassa
 Beaumont-en-Auge, kunta Calvadosin departementissa Ranskassa
 Beaumont-en-Verdunois, kunta Meusen departementissa Ranskassa
 Sukunimenä:
 Harry Beaumont, yhdysvaltalainen elokuvaohjaaja, näyttelijä, kirjoittaja ja tuottaja
 Hugh Beaumont, yhdysvaltalainen näyttelijä
 Timothy Beaumont, Whitleyn paroni Beaumont, brittiläinen poliitikko
 Beaumont, General Motorsin 1960-luvun lopulla tuottama automerkki.
Kento Masuda

Kento Masuda (; s. 29. kesäkuuta 1973 Katori, Chiba, Japani) on säveltäjä, muusikko ja taiteilija. Masuda on Grammy-palkinnot jakavan National Academy of Recording Arts and Sciences -organisaation jäsen.

Diskografia 
 1992 Wheel of Fortune
 1995 Fouren
 1998 Myojyow
 1999 Memories
 2000 Music Magic
 2003 Hands
 2006 GlobeSounds
 2010 Light Speed+
 2012 All in the Silence
 2014 Loved One

Lähteet

Aiheesta muualla 
 
 Kento MasudaAllmusic  
 Kento MasudaMusicBrainz  

Japanilaiset säveltäjät
Japanilaiset muusikot
Vuonna 1973 syntyneet
Elävät henkilöt
Flecktarn

Flecktarn (myös flecktarnmuster tai fleckentarn) on monivärinen, yleisemmin viisivärinen saksalainen maastokuvio. Saksan armeija alkoi kehittämään maastokuvioita ja maastopukua jo ennen toista maailmansotaa. Waffen-SS-joukot ottivat maastokuvioiset varusteet käyttöön vuonna 1935.

Vuonna 1976 Bundeswehr suunnitteli uuden oliivinvihreä-harmaa maastokuvion. Sen pohjalta vuonna 1990 Bundeswehr otti käyttöön nykyisen Saksan armeijan Flecktarn-maastokuvion. Flecktarn-tyyppisiä maastokuvioita on nykyään myös muun muassa Tanskan maavoimien käytössä.

Lähteet

Aiheesta muualla 

Saksan asevoimat
Olga Ahtinen

Olga Ahtinen (s. 15. elokuuta 1997 Kokkola) on suomalainen jalkapalloilija, joka edustaa Linköpings FC:tä. Pelipaikaltaan Ahtinen on keskikenttäpelaaja. Hän teki ensiesiintymisensä naisten maajoukkuessa tammikuussa 2017 ja pelasikin sitten yhdeksässä joukkueen kymmenestä pelistä vuoden 2017 aikana. maaliskuun 2021 loppuun mennessä hän on pelannut yhteensä 32 maaottelua ja tehnyt niissä kolme maalia.

Ura 
Gamlakarleby BK:n kasvatti Ahtinen debytoi seuran paidassa Naisten Liigassa kaudella 2013 vain 15-vuotiaana. Hän pelasi sarjassa kauden aikana seitsemän peliä viimeistellen niissä yhden maalin. Kauden 2014 Ahtinen pelasi toisessa kokkolalaisseurassa, Kokkola Futis 10:ssä, jossa otteluita kertyi kauden aikana 23 ja maaleja kolme. Kaudeksi 2015 Ahtinen siirtyi Naisten Liigan kauden 2015 pronssiseuraan, Kuopion Pallokissoihin. Alkuvuoden 2017 hän pelasi PK-35:ssä, josta hän kesällä 2017 siirtyi Tanskaan Brøndby IF:n joukkueeseen.

Ahtinen pelasi vuosina 2013–2014 Suomen alle 17-vuotiaiden maajoukkueessa 10 ottelua tehden niissä kaksi maalia. Vuodesta 2014 lähtien hän kuului alle 19-vuotiaiden maajoukkueeseen, jonka riveissä hän teki hattutempun EM-karsintaottelussa Georgiaa vastaan syyskuussa 2014. Ahtinen on toiminut niin alle 17- kuin alle 19-vuotiaiden kapteenina. Ahtinen on myös valittu vuoden tyttöpelaajaksi vuonna 2013 sekä vuoden lupaavaksi nuoreksi pelaajaksi 2015.

Ahtinen on pelannut naisten maajoukkueessa vuodesta 2017 alkaen. Hän teki ensimmäisen maaottelumaalinsa lokakuussa 2018 neljän maan turnauksen ottelussa Kiinaa vastaan. Seuraavat maaottelumaalinsa hän teki maaliskuussa 2019 Kypros Cupin ottelussa Tšekkiä vastaan ja saman turnauksen ottelussa Etelä-Afrikkaa vastaan.

Lähteet 

Suomalaiset jalkapalloilijat
Vuonna 1997 syntyneet
Elävät henkilöt
Polacanthus

Polacanthus oli linnunlantioisten lahkoon kuulunut dinosaurusten suku. Se oli 4 metriä pitkä kasvinsyöjä. Sillä oli piikkejä selässään ja jalkojen yläosaa peitti panssari. Näiden suojusten lisäksi se pystyi käyttämään myös häntää apunaan puolustautumiseen. Polacanthuksen jäänteitä on löydetty Britteinsaarilta.

Joidenkin lähteiden mukaan sen nimesi Richard Owen 1865, ja toisten mukaan Thomas Henry Huxley 1867.

Lähteet

Aiheesta muualla 
 http://dinosaurs.about.com/od/herbivorousdinosaurs/p/polacanthus.htm
 http://www.abc.net.au/dinosaurs/fact_files/sky/polacanthus.htm

Nodulipanssariselät
Saana ja Olli

Saana ja Olli on suunnittelijapariskunta Saana Sipilän ja Olli Sallisen muodostama muotoiluyritys.

Yritys suunnittelee ja valmistuttaa tekstiilituotteita, joiden materiaalina on eurooppalainen hamppukangas. Saana ja Ollin tuotteiden valmistus tapahtuu Suomessa.

Oman mallistonsa lisäksi Saana ja Olli on suunnitellut tuotteita mm. Liptonille, japanilaiselle Dantolle, ruotsalaiselle Boråstapeterille, japanilaiselle Isetanille, Amnesty Internationalille ja Novitalle.

Saana ja Ollin Yö metsässä -mallisto palkittiin Aller Median Muotogaalassa vuoden sisustustekstiiliksi 2012. Monocle-lehti on valinnut heidät Top 25 Global Homeware -listalleen.

Saana ja Olli on osallistunut muotoilunäyttelyihin mm. Japanissa, Saksassa, Venäjällä, Espanjassa, Nigeriassa, Ranskassa ja Belgiassa. Saana ja Olli -tuotteita myydään Suomen lisäksi 11 maassa.

Lähteet

Aiheesta muualla 
 Saana ja Olli kotisivu.
 Saana ja Olli Apartment Therapy -sivustolla.

Muotoilualan yritykset
Suomalaiset yritykset
Jordan Oesterle

Jordan Oesterle (s. 25. kesäkuuta 1992) on yhdysvaltalainen jääkiekkoilija, joka pelaa NHL-joukkue Detroit Red Wingsissa.

Ura 
Varaamattomaksi pelaajaksi jäänyt Oesterle pelasi yliopistokiekkoa vuosina 2010–2014. Tämän jälkeen hän siirtyi vapaana agenttina kahden vuoden tulokassopimuksella Edmonton Oilersiin.

Ammattilaistason debyyttikaudellaan 2014–2015 Oesterle pelasi pääosin AHL:ssä Oklahoma City Baronsissa. Hän teki 21 pistettä 49 pelissä ennen 20. helmikuuta 2015 tullutta ensimmäistä kutsua NHL:n puolelle. Seuraavana päivänä hän teki debyyttinsä ottelussa Anaheim Ducksia vastaan.

Yhdysvaltalaiset jääkiekkoilijat
Detroit Red Wingsin pelaajat
Vuonna 1992 syntyneet
Elävät henkilöt